Wanda Icardi b'messaġġ kontroversjali fuq Twitter Is-sieħba ta' Mauro Icardi kitbet messaġġ kontroversjali fuq il-profil tagħha fuq Twitter fejn kitbet hekk: "Nifraħ lill-ħbieb tagħna tal-belt ta' Milan." Fil-veritá l-messaġġ ta' Wanda Nara kien wieħed sarkastiku fejn kienet qed talludi għar-rebħa li AC Milan kellhom kontra Inter fid-Derby Della Madonnina bl-iskor ta' 2-1. Tistgħu timmaġinaw ir-reazzjoni tal-partitarji ta' Inter wara li qraw dan il-messaġġ fejn naturalment ma naqsux l-insulti lejn is-sieħba ta' Icardi li donnha baqgħet tiftakar l-aħħar mumenti xejn sbieħ li għadda s-sieħeb tagħha meta kien jilgħab man-Nerazzurri. Ħafna sostnew li r-relazzjoni bejn Inter u Icardi baqgħet ħażina ħafna speċjalment wara li l-club Interista kien kisirha minn mal-plejer li eventwalment ġie trasferit ma' Paris St Germain. Icardi lagħab bejn l-2013 u l-2020 u skorja 111-il goal f'188 partita.